tomron87/hebrew-wikipedia-sentences-corpus huggingface dataset:
הרשות המבצעת באילינוי מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך.
כל בעלי התפקידים נבחרים בנפרד לתקופה של ארבע שנים, ויכולים ללא הגבלה.
בבית המחוקקים של אילינוי, האספה הכללית, ישנם 59 חברי סנאט, הנבחרים לתקופה של ארבע שנים, ו-118 חברי בית הנבחרים העומדים לבחירה לתקופה של שנתיים.
בחירות נעשות מדי שנתיים, ומחצית מחברי הסנאט מועמדים לבחירה בכל מערכת בחירות.
למפלגה הדמוקרטית רוב בשני בתי המחוקקים.
בבית המשפט העליון של אילינוי שבעה שופטים, הממונים על ידי המושל ומאושרים על ידי בית המחוקקים.
אילינוי היא מדינה ליברלית באופייה, ומאז מערכת הבחירות של שנת 1992 היא מצביעה באופן קבוע למפלגה הדמוקרטית.
בעבר נחשבה למדינה "מתנדנדת" ובבחירות רבות הצביעה למועמד הרפובליקני, אך בשנים האחרונות נהפכה למדינה "כחולה", כלומר למדינה הנאמנה למפלגה הדמוקרטית בבחירות ארציות.
ב-2008 זכה ברק אובמה, בן המדינה ומי שייצג אותה בעת זו בסנאט, ב-61.9% מקולותיה.
דרום אילינוי ואזוריה הכפריים הם יותר רפובליקנים, בעוד אזוריה העירוניים, ובפרט העיר שיקגו ופרבריה, הם יותר דמוקרטים.
לאילינוי 19 קולות (אלקטורים) - 2 סנאטורים ו-17 חברי בית הנבחרים, בבחירות לנשיאות ארצות הברית.
רוב ייצוגה של אילינוי בבית הנבחרים של ארצות הברית הוא דמוקרטי.
נכון ל-2022, הסנאטורים שייצגו את המדינה היו דיק דרבין ותמי דאקוורת' הדמוקרטיים.
מתוך תשעת הסנאטורים האפרו-אמריקאים ששירתו בסנאט, שלושה מהם הגיעו מאילינוי, בהם הנשיא ברק אובמה, ששירת כסנאטור מטעם המדינה מינואר 2005 ועד נובמבר 2008.
הספרייה הנשיאותית של אברהם לינקולן, שהגיע מאילינוי, ממוקמת בבירה ספרינגפילד.
המדינה מוקירה את זכרו עם הסלוגן הרשמי שלה, "הארץ של לינקולן" (Land of Lincoln).
אילינוי נחשבת לאחת המדינות העשירות בארצות הברית, ומובילה בייצור, שירותים וחקלאות.
אילינוי היא ארץ חקלאית בעיקרה.
אנשיה מגדלים תירס, חיטה, שיבולת-שועל, תפוחי אדמה ופולי סויה.
בנוסף מגדלים בה חזירים, ואריזת בשר היא אחד העיסוקים החשובים במדינה.
בין המחצבים תופס הפחם מקום חשוב ביותר.
כמו במדינות רבות אחרות, גם באילינוי נצפית מגמה של הזדקנות האוכלוסייה, בעיקר בשל ירידה בשיעור הילודה ועלייה בתוחלת החיים.
אילינוי חוותה הגירה פנימית מאזורים אחרים בארצות הברית, בעיקר ממדינות השכנות.
בשנים האחרונות ישנה מגמה של אובדן אוכלוסייה בחלקים מסוימים של המדינה, בעיקר באזורים הכפריים והתעשייתיים.
אחוז גבוה מהתושבים מחזיקים בתואר ראשון או מתקדמים.
אילינוי מקדישה משאבים רבים למערכת חינוך ציבורית איכותית, שמטרתה לספק לכל תלמיד חינוך יסודי.
מערכת זו, המנוהלת על ידי מחוזות בית ספר מקומיים, מעודדת למידה מגוונת ומכינה את התלמידים להשכלה גבוהה ולקריירה מוצלחת.
מערכת החינוך מציעה מגוון תוכניות לימודים, החל מחינוך מיוחד ועד תוכניות מתקדמות לתלמידים מצטיינים.
אילינוי היא מקום מושבן של מספר אוניברסיטאות ומעבדות מחקר מהמובילות והטובות בעולם, בהן אוניברסיטת שיקגו, אוניברסיטת נורת'ווסטרן, אוניברסיטת אילינוי באורבנה-שמפיין ופרמילאב.
אלה שוכנות במה שמכונה "מסדרון המחקר והפיתוח של אילינוי", ריכוז של גופי מחקר ציבוריים וגופי טכנולוגיה מסחריים, בדומה לעמק הסיליקון שבקליפורניה.
באילינוי ישנן מספר קבוצות ספורט: שיקגו בולס המשחקת כדורסל בליגת ה-NBA, שיקגו ברס המשחקת פוטבול אמריקאי בליגת ה-NFL, שיקגו קאבס ושיקגו וייט סוקס המשחקות כדור בסיס, שיקגו בלאקהוקס המשחקת הוקי בליגת ה-NHL, ושיקגו פייר המשחקת כדורגל בליגת ה-MLS.
סמלי מדינת אילינוי דגל סמל מוטו כינוי דגל אילינויFlag of Illinois סמל אילינויSeal of Illinois "מדינה ריבונית, איחוד לאומי""State sovereignty, national union" "מדינת הערבה""Prairie State" עץ פרח ציפור חיה אלון אלבהQuercus alba סיגליתViola קרדינל צפוניNorthern cardinal אייל פרדי לבן-זנבWhite-tailed deer
איליין מארי בניס היא דמות בקומדיית המצבים הפופולרית סיינפלד אשר מגולמת על ידי ג'וליה לואי-דרייפוס.
על גילום דמותה של בניס זכתה דרייפוס בפרס גלובוס הזהב ב-1994 ובפרס אמי לבידור בפריים טיים ב-1996.
דמותה של איליין נוצרה כאשר הכותבים שילבו מספר דמויות של מכרותיהם הרבות, בעיקר קרול לייפר, האקסית של ג'רי סיינפלד ומוניקה ייטס, האקסית של לארי דייוויד.
דמות זו לא הופיעה בפרק הפיילוט, ונכנסה לסדרה בשל דרישה להכניס דמות נשית לחבורה.
דמותה של איליין היא לעיתים קרובות קורבן של הנסיבות, המופיעות בדמותם של חברים לא מוצלחים או דרישות בלתי הגיוניות מצד מעסיקיה.
היא בדרך כלל אדישה לבעיותיהם של אחרים, אלא אם כן הן נוגעות לה באופן ישיר ויכולה להיות אכזרית ומרושעת בצורה מפתיעה, כמו בפרק "הנאצי של המרק" בו היא חושפת את מתכוני המרקים שלו.
עם התקדמות התוכנית היא נעשית יותר צינית וחריפת לשון אך בתוך תוכה, היא מרגישה מרירות כלפי המצב בו החיים שלה נמצאים.
בעונה הראשונה איליין אומרת שהיא אלרגית לחתולים.
ספורט - בהוקי היא אוהדת את ניו-יורק ריינג'רס ובבייסבול היא אוהדת את הבולטימור אוריולס.
איליין גדלה בפרוור עשיר בבולטימור במרילנד שבארצות הברית, ובניגוד לג'רי וג'ורג' משפחתה כמעט שלא הופיעה בסדרה.
אביה, הסופר אלטון בניס (דמות המבוססת על הסופר ריצ'רד ייטס), הופיע בפרק "הג'קט", וקרובת משפחתה הולי הופיעה בפרק "הקריצה", שהתייחס לסבתה "מימה" שהורישה להולי את סט המפיות המיוחד.
בעונה הראשונה אף מוזכר דודה פיט, כשהיא מספרת עליו שהוא מתקלח ארבע פעמים ביום ולא יודע לספור עד עשר (כשהיא משווה אותו לחתול.)
בפרק השביעי בעונה השלישית, פרק 24 מתחילת הסדרה, טענה שיש לה מנת משכל של 151.
איליין היא הדמות היחידה שעבדה בעבודות מסודרות לאורך כל מהלך הסדרה.
במשך חמש העונות הראשונות, היא עבדה בחברת הוצאה לאור בשם "פנדנט".
בחברה שימשה כעורכת משנה עד שבצירוף מקרים קומי גרמה לסיכול מיזוג החברה מה שגרם לחברה לפשוט רגל והוביל לפיטוריה.
בעונה השישית איליין הועסקה כעוזרת האישית של איש עסקים אמיד ונוקשה בשם ג'סטין פיט.
לאחר שפוטרה פגשה את ג'יי פיטרמן ברחוב ונעשתה עורכת של "קטלוג ג'יי פיטרמן", שם עבדה לאורך שאר הסדרה.
פעם אחת פוטרה מעבודתה אצל פיטרמן לאחר שדיברה בגנות הסרט "הפצוע האנגלי" והורשתה לחזור לעבודה רק לאחר שהסכימה לנסוע ולגור יחד עם פיטרמן במערה במדבר התוניסאי למשך זמן מסוים.
כמו ג'רי, רוב חייה של איליין נעים סביב ניסיונותיה לקיים מערכות יחסים יציבות עם בני המין שני.
בן-הזוג המפורסם ביותר שלה הוא דייוויד פאדי (גולם על ידי פטריק וורברטון) ובמהלך הסדרה השניים נפרדים וחוזרים פעמים רבות.
ג'רי ואיליין יצאו למשך תקופה ואז נפרדו.
הפרידה, מבחינת ציר הזמן, התרחשה בדיוק לפני הפרק הראשון, והם נשארים ידידים לאורך כל הסדרה (מלבד הפרק "העסקה", בו הם חוזרים להיות ביחד ונפרדים מיד אחר כך).
מערכות היחסים של איליין אינן יציבות וכולן מגיעות לקיצן תוך זמן קצר.
באופן קומי, ובדומה לדמותו של ג'רי, הן מסתיימות מסיבות רדודות ושטחיות.
רובע אִילִינְג של העיר לונדון הוא אחד מרובעי לונדון.
הרובע מצוי במערב העיר וגובל ברבעים הילינגדון ממערב, הארו וברנט מצפונו, האמרסמית' ופולהם במזרח והאונסלו בדרום.
הרובע הוקם בשנת 1965 על ידי איחוד הרובע המוניציפלי של אילינג, הרובע המוניציפלי של סאות'הול והרובע המוניציפלי של אקטון.
הרובע גובל ברובע הילינגדון במערבו, ברבעים ברנט והארו בצפונו, ברובע בדרומו האמרסמית' ופולהאם וברובע האונסלו במזרחו.
שכונות רובע אילינג כוללות את
ברובע אילינג פועלת אוניברסיטת עמק התמזה (Thames Valley University - TVU),
אִילִינְג היא עיירה הנמצאת ברובע אילינג, למעשה היא פרבר של לונדון הנמצא כ-12.5 קילומטר מערבית למרכז העיר, לעיתים היא נקראת "מלכת הפרברים"
ראיות ארכאולוגיות מראות שחלקים מאילינג היו כבר מיושבים במשך לפחות כ-7,000 שנה.
קיימות גם עדויות להתיישבות במאה ה-12 ביער שכיסה את האזור עד למערב לונדון.
התיעוד העתיק ביותר ששרד הוא מפקד משנת 1599 של 85 משקי בית אשר פירטו את שמות הדיירים, את גילם, קשרים משפחתיים ואת עיסוקם.
המפות הראשונות של אילינג נערכו במאה ה-18. במאה הזאת אילינג הייתה בעיקר אזור כפרי והתעסוקה העיקרית בה הייתה חקלאות.
עם זאת עבר באילינג כביש גישה חשוב שחיבר בין אוקספורד שבמזרח למרכז לונדון שבמערב שידוע היום בשם "דרך אקסברידג'" (Uxbridge Road).
מספר גדול של פונדקים היו פזורים לאורך הדרך שם יכלו הנוסעים והסוסים להתרענן.
ככל שלונדון התפתחה האזור הפך לשוק חקלאי.
בשנות החמישים של המאה ה-19, עם שיפור התחבורה (הקמת מסילת הברזל מערבה ופיתוח התעלות בבריטניה), ההתיישבויות הפזורות החלו לגדול לעיירה ואוחדו לאזורי מגורים רציפים.
בזמן זה דבק באילינג הכינוי "מלכת הפרברים".
כאמור שיפור התחבורה ובניית מסילות הברזל הביאו לשינויים המשמעתיים ביותר בעיירה במאה ה-19, בשנת 1879 נפתחה תחנת הרכבת ברחוב הראשי (Ealing Broadway), דבר שהוביל, בעשורים הבאים, לבנייה מחדש בחלקים נכבדים מהעיירה של בתי מגורים למעמד הבינוני.
השיפור התחבורתי, שכלל גם אוטובוסים רתומים לסוסים וגם רכבות, אפשר לאנשים לנסוע לעבוד בלונדון בזמן שהם מתגוררים באזור כפרי.
חלקים מהאזור הכפרי החלו להיעלם במהירות, אך עדיין שטחים נכבדים נשמרו, והוגדרו כפארקים ציבוריים.
במהלך התקופה הוויקטוריאנית הוגדרה אילינג כעיירה באופן רשמי, המשמעות לכך הייתה סלילת כבישים, בניית ביוב, בניית בתי ספר ומוסדות ציבוריים.
כמו כן הוקם בית העיירה.
בשנת 1984 נחנך מרכז הקניות החדש של אילינג על ידי המלכה אליזבת השנייה, וכיום הוא נחשב למרכז אילינג.
ב-2 באוגוסט 2001 הוחבאה פצצה בת 40 ק"ג ברחוב והתפוצצה ליד תחנת הרכבת.
הפיצוץ גרם לפציעתם של שבעה אנשים באורח בינוני ולנזק רב לחנויות שבאזור.
הפצצה הונחה על ידי ה"פורשים האירים" שהיו ארגון קיצוני שפרש מה-IRA.
עד לשנת 2019 פעל ברובע מוזיאון האופנוע של לונדון.
באילינג קיימת קהילה יהודית קטנה המונה כמה עשרות בודדים.
כמו כן גרים באילינג מספר מצומצם של ישראלים, חלקם עובדים באל על ומתגוררים שם בגלל הקרבה לנמל התעופה לונדון הית'רו.
באילינג קיימים מספר בתי כנסת
בית הכנסת של אילינג (Ealing Synagogue), הנמצא במרכז.
בית הכנסת הליברלי של אילינג (Ealing Liberal Synagogue) הנמצא במערב אילינג.
אילינג נודעת באולפני הקולנוע שלה אשר הם העתיקים ביותר בעולם וידועים בעיקר בזכות "קומדיות אילינג".
האולפנים נרכשו על ידי ה-BBC בשנת 1955 ועל כן מקומות באילינג מצולמים בתוכניות טלוויזיה אנגליות.
אילינג היא מרכז של מוסדות להשכלה גבוהה ולכן שוכנים בה סטודנטים רבים
איליין שאפר הייתה חלילנית אמריקאית, שכיהנה כחלילנית ראשית בתזמורת הסימפונית של יוסטון בשנים 1948 עד 1953.
איליין שאפר נולדה באלטונה, פנסילבניה.
היא למדה במכון קרטיס למוזיקה בפילדלפיה והייתה תלמידתו הראשונה במעלה של ויליאם קינקייד, אביהם הרוחני של רוב החלילנים בארצות הברית.
העובדה, שציווה לה את חליל הפלטינה שלו לאחר מותו, היא ראיה להערכה הרבה שרחש לכשרונה.
קינקייד היה המורה היחיד הרשמי שלה לחליל; לפני שהגיעה אליו למדה כל מה שידעה באופן עצמאי לגמרי, כפי שאמר בעלה, אפרם קורץ, בראיון עמו בביטאון איגוד החליל הארצי בשנות ה-80'.
שאפר ניגנה למשך עונה אחת כחליל שני בתזמורת הפילהרמונית של קנזס סיטי (1947-48).
כנראה לא מורך-לב מנע ממנה לקבל את המשרה הקבועה שהוצעה לה, על אף המלצתה של אבובנית בתזמורת, ליילה שטורך, והסתייגותה סייעה לה להשיג לא רק משכורת גבוהה יותר אלא גם אישור למלא התחייבות אחרת לפני שתתחיל בעבודה והופעה כסולנית בקונצ'רטו עם התזמורת.
היא הפתיעה את המבקרים, את הקהל ואת קורץ לא רק בנגינתה אלא גם במוזיקליות שלה וכשרונה האמנותי בכלל.
היו אלה שנות ה-40'; נשים אך זה החלו לקבל עבודה קבועה בתזמורות, ושאפר הייתה פורצת דרך בתחומה.
המנהל המוזיקלי אותו זמן היה אפרם קורץ וכך החלה היכרותם, אם כי הם נישאו רק ב-1955, אחרי ששאפר עזבה את התזמורת הסימפונית של יוסטון.
אחרי שהחזיקה במשרת חלילנית ראשית ביוסטון במשך חמש שנים (1948-1953) עזבה את התזמורת לפתוח בקריירה של סולנית ונגנית מוזיקה קאמרית (שוב, פעם ראשונה לאישה אמריקאית) וזכתה בשבחים על הופעתה ברסיטל בלונדון.
היא ניגנה בפסטיבלים רבים באירופה ועבדה עם הכנר יהודי מנוחין, אחותו הפסנתרנית חפציבה מנוחין והצ'מבליסט ג'ורג' מלקולם.
המלחין ארנסט בלוך הקדיש לה שתי יצירות: "סוויטה מודאלית" ו"שתי פואמות אחרונות (אולי)"; שאפר ניגנה את זו האחרונה בהופעת בכורה עולמית.
כמו כן הייתה ידידה של מארק שאגאל (שצייר תמונה בשבילה), קרל בארת והרמן הסה.
מותו של ויליאם קינקייד, המורה העיקרי שלה, ב-1967 היה קשה מאוד לשאפר, שקיימה קשר מיוחד עמו.
ג'ון סולום, חלילן שהתמסר ליצירות בארוק, היה למניע העיקרי (יחד עם קבוצת סטודנטים וחסידי קינקייד אחרים) בפנייה אל אהרן קופלנד לכתיבת "דואו לחליל ופסנתר" לזכרו של קינקייד.
סולום, ידיד קרוב ועמית לנגינה של שאפר, הזמין אותה ואת חפציבה מנוחים לנגן את ביצוע הבכורה העולמי של יצירה זו בראשית שנות ה-70' בקונצרט התרמה לבית ספר למוזיקה בפילדלפיה.
זמן קצר אחר כך אובחן סרטן ריאות אצל איליין שאפר, אף כי היא לא עישנה מעולם, על פי עדותו של אלברט ות'רלי (מתקן חלילים מניו יורק).
עלה בידה להשלים שני מיזמים שהיו חשובים לה: קונצרט של סונאטות לחליל של באך וההקלטה הראשונה של יצירתו של קופלנד.
חודשיים אחרי השלמת ההקלטה מתה איליין שאפר בלונדון, ב-19 בפברואר 1973.
טריו סונאטה מן "המנחה המוזיקלית"
אנדנטה בדו מז'ור לחליל ותזמורת, ק.
299 (עם מרילין קוסטלו, נבל)
סוויטה בלה מינור לחליל וכלי קשת
וריאציות על Trockne Blumen אופוס 160
פרק סונאטה (נקרא בטעות "רונדו" בהקלטה)
כמה מהקלטות אלה ניתנות כיום להשגה בתקליטורים.
שאפר ניגנה גם את עיקר הרפרטואר הסטנדרטי של המאה ה-20, כולל סונאטות של הינדמית, פרוקופייב ופולנק, והקונצ'רטי לחליל של איבר ונילסן.
היא ניגנה בביצוע בכורה עולמי את הקונצ'רטו לחליל של וירג'יל תומסון וכן הופיעה בחמישה קונצרטים עם תזמורות איטלקיות בנגינת קונצ'רטו של פרנקו מאנינו לחליל, לטרומבון אובליגטו (חובה) ולתזמורת.
איליי ויטני, הבן היה ממציא ותעשיין אמריקאי.
הוא המציא את המנפטה, מכונה שהפרידה בין הגרעינים והסיבים של הכותנה.
ויטני היה הראשון שמימש ויישם יצור רובים מחלקים סטנדרטיים חליפיים (interchangeable).
הוא שכלל, פרסם והפיץ את הרעיון של חלוקת היצור למשימות פשוטות.
ייצור מוצרים מורכבים מחלקים חליפיים נקרא בזמנו "שיטת הייצור האמריקאי".
היא מהווה את הבסיס לייצור ההמוני בקווי ייצור שקידם את המהפכה התעשייתית במדינות הצפון בארצות הברית ודחף את פיתוח התעשייה שם לעדיפות מכרעת על מדינות הדרום.
המצאותיו של ויטני הניעו והאיצו תהליכים שהביאו למלחמת האזרחים בארצות הברית (שפרצה 36 שנים לאחר מותו) אך גם הבטיחו את ניצחון מדינות הצפון אשר שמר על אחדות ארצות הברית וביטל בה את העבדות.
אחד מצאצאיו הוא פיליפ ה.
תולדות חיים עד המצאת מנפטת הכותנה (ג'ין)
בצעירותו עבד בבית המלאכה בחווה של אביו וגילה כישרון מכני בולט.
למד משפטים באוניברסיטת ייל בניו הייבן (קונטיקט) והשתתף גם בשיעורי מדעים ומתמטיקה.
עם סיום לימודיו בשנת 1792 (בגיל 27 המבוגר יחסית לתקופתו) קיבל ויטני הצעה מבעל מטעים דרומי ליד העיר סוואנה להתגורר במטע שלו וללמד את בנותיו.
הוא נענה להצעה משום שהיה צריך להחזיר הלוואות שנטל למימון לימודיו וכדי להתכונן לבחינות הסמכה לעורך דין.
עקב חילוקי דעות עם בעל המטעים עבר ויטני להתגורר במטע קרוב של קטרין גרין, אלמנתו של גיבור מלחמת העצמאות האמריקאית הגנרל נתנאל גרין.
שם הוא נפגש עם בעלי מטעים שכנים ולמד על הצורך במכונת ניפוט (מנפטה) להפרדת הגרעינים המחוספסים מהסיבים של כותנה קצרת סיב.
זן כותנה זה הוא עמיד לשינויי מזג אוויר וניתן לגדלו על פני שטחים נרחבים מאוד במדינות החוף האטלנטי הדרומי ומפרץ מקסיקו ובעמק המיסיסיפי הדרומי.
לא כדאי היה לגדל כותנה קצרת סיבים שגרעיניה מחוספסים משום שניפוט ידני שלה בעזרת מסרק הוא איטי ביותר (כחצי ק"ג סיבים ביום עבודה) ומחיר סיבים קצרים הוא נמוך.
באותה תקופה גידלו בארצות הברית רק כותנה ארוכת סיבים ("כותנת האיים") כגידול לוואי במטעי האורז.
גרעיני כותנה זו חלקים ונוחים יותר לניפוט ידני אך היא רגישה לשינויי מזג וניתן לגדל אותה רק בשטחים מצומצמים מאוד ליד החוף האטלנטי הדרומי בלבד.
תוך חודשים ספורים (1793) המציא ויטני מכונת מנפטה (ג'ין) שבה מסתובב מסרק גלילי המושך סיבים דרך סבכה צפופה (מסרק סטטי) שאינה מאפשרת לגרעינים לעבור דרכה.
בה בעת מסתובב גם גליל מברשות המנקה מהמסרק הגלילי את הסיבים שעברו את הסבכה.
דגם מנפטה קטן הופעל על ידי ידית סיבוב ידנית (ארכובה) והפריד גרעינים וסיבים בקצב מהיר פי 50 לעומת ניפוט ידני.
דגמים גדולים הונעו על ידי פרדות או בכוח המים והספק הניפוט שלהן היה הרבה יותר גדול.
עקרונות הפעולה של המנפטה הזו ישימים עד היום במנפטות מודרניות.
ויטני רשם פטנט והקים חברה ליצור והפעלת מנפטות גדולות.
ויטני ניהל עשרות משפטים ופסקי הדין השפיעו על תיקון ופרשנות חוק הפטנטים.
כתוצאה הרוויח ויטני מעט מאוד כסף מהמצאתו אך רכש ניסיון בהקמה ותפעול של מפעל ייצור בניו הייבן המונע בכוח המים.
בסוף המאה ה-18 ותחילת המאה ה-19 נוצר עודף עבדים בארצות הברית וירד ערכם עקב ריבוי טבעי של עבדים וקפאון הביקוש לגידולים עיקריים במטעי העבדים: טבק, אורז ואינדיגו.
בעקבות אירופה המערבית, גם בקרב בעלי עבדים בארצות הברית התרבו הקריאות לביטול העבדות (למשל תומאס ג'פרסון) וכן יוזמות של בעלי מטעים לשחרור עבדיהם (למשל ג'ורג' וושינגטון).
המצאת המנפטה (1793) הוזילה עשרות מונים את מחיר סיבי הכותנה והפכה אותם לסיבים העיקריים של תעשיית הטקסטיל שהובילה את המהפכה התעשייתית באירופה.
ב-68 השנים הבאות עד מלחמת האזרחים גדל יבול הכותנה במדינות הדרום בארצות הברית פי 1000 ויותר (כמעט כולו כותנה קצרת סיב) וערכו הגיע ל-60% מערך התוצר החקלאי שם.
יצוא הכותנה ממדינות הדרום סיפק כשני שלישים מיבול הכותנה העולמי וכ-57% מכלל היצוא של ארצות הברית.
גידול הכותנה (במיוחד הקטיף) היה עתיר עבודה והגדיל את הביקוש לעבדים ואת מחירם.
בתקופה זו גדל מספר העבדים פי שישה, גדלה החשיבות של העבדות לכלכלת מדינות הדרום וגברה ההתנגדות שם לביטולה.
בשנת 1–1860 פרשו מדינות הדרום מארצות הברית משום שחששו מביטול העבדות ודרשו את התרת העבדות בטריטוריות החדשות שנכבשו ממקסיקו (ואולי גם משום שהתנגדו לייקור מוצרי יבוא עקב מכסי מגן לטובת תוצרת התעשייה הצפונית).
אחת מכל שש משרות בבריטניה ומשרות רבות במדינות אחרות במערב אירופה היו תלויות בכותנה.
דעת הקהל במדינות הדרום הייתה משוכנעת שמדינות אירופה יתערבו לטובתן כדי להבטיח את הספקת סיבי הכותנה וכדי למנוע משבר כלכלי (נאום הסנטור המונד בסנט 1858: "...כותנה היא מלך...איש לא יעז להילחם בכותנה").
פרישת מדינות הדרום גרמה לפרוץ מלחמת האזרחים בארצות הברית (1861-65).
מימוש יצור רובים מחלקים חילופיים
בשנת 1798 זכה ויטני בחוזה ממשלתי לייצור והספקת 10,000 רובים תוך שנתיים, הגם שלא עסק בכך קודם לכן.
עד אז יוצר כל רובה על ידי בעל מלאכה מומחה שייצר והתאים חלקים (למשל הדק) לכל רובה בנפרד.
חלקים של רובה אחד לא התאימו כמובן לרובה שיוצר על ידי בעל מלאכה אחר ואפילו לא לרובה אחר שיוצר על ידי אותו בעל מלאכה.
כתוצאה, גם נַשָּקִים בצבא נאלצו לעבד ולהתאים חלקים לרובים שהתקלקלו.
ויטני הציע לייצר את הרובים מחלקים סטנדרטיים חליפיים.
שאיפה זו לא הייתה חדשה אך טרם מומשה.
כדי ליישם אותה חישב ויטני דיוקי ייצור דרושים והמציא מכונות ומתקני ייצור ומדידי אַפיצוּת.
הוא חילק את תהליך הייצור למשימות פשוטות שכל אחת מהן בוצעה בתחנת עבודה נפרדת וביחד היוו התחנות קו ייצור שלם.
המשימות הפשוטות צמצמו מאוד את המומחיות הנדרשת מעובדי יצור ואת תקופת ההכשרה שלהם.
בתמיכת הנשיא ג'פרסון ושר הצבא (בוגר ייל) הסכים הממשל לדחיית האספקות.
הרובים סופקו בפיגור רב רק לאחר 10 שנים.
ויטני פרסם והפיץ את שיטת ייצור החלקים החליפיים למוצרים מורכבים, כמו מרכבות ומנועי קיטור, בקו ייצור.
במאמר שפִרסם בעיתון ענה ויטני להאשמות שמחיר ייצור רובים במפעלים פרטיים יקר מיצור במפעלים ממשלתיים.
במאמרו הוא הסביר שחישוב העלות האמיתית צריך לקחת בחשבון עלויות פחת וריבית הנובעות מהשקעות בהקמת המפעל וקו היצור ורכש מכונות.
מפעלים ממשלתיים התעלמו מעלויות אלו.
משום כך נחשב ויטני לחלוץ תורת התמחיר.
ההשפעה של ייצור חלקים חילופיים בקו ייצור
ייצור מוצרים מורכבים מחלקים סטנדרטיים חילופיים כונתה בעולם במאה ה-19 "שיטת הייצור האמריקאית".
היא תרמה תרומה חשובה למהפכה התעשייתית ולהתפתחות התעשייה במדינות הצפון בארצות הברית.
ערב מלחמת האזרחים ייצרו מדינות הצפון 80% מהיצור התעשייתי בארצות הברית (ועוד 10% יוצרו במדינות הגבול הדרומיות שלא פרשו).
היתרון התעשייתי המכריע היה גורם חיוני לניצחון מדינות הצפון במלחמת האזרחים.
ניצחון זה שמר על שלמות ארצות הברית וביטל בה את העבדות.
קונפדרציית אילינוי המוכרת בשמות איליניווק או איליני הייתה קבוצה של שבטים אינדיאנים שחיה באזור הצפוני של עמק נהר המיסיסיפי בצפון אמריקה אשר על שמה נקראת כיום מדינת אילינוי שבארצות הברית.
השבטים שנמנו בקופדרציה נקראו קסקסקיאה, קהוקיה, פאוריה, תמרואה, מואינגוונה, מישיגמאה, אלביאוי, אמונוקואה, צ'פוסה, צ'ינקואה, קואירקואנטאנון, אספמינקיה, מרואה, מטצ'ינקואה, מוצ'יבוסה, נגוויצ'י, טאפוארה.
כאשר מגלי ארצות צרפתיים חקרו לראשונה את אזור קנדה הם גילו את אוכלוסיית אלגוקיאן.
מה שאנו יודעים היום על האיליני מגיע בעיקר מ"יחסי היישועים" - דיווחים כתובים ששלחו המסיונרים שחיו בקרב קבוצות ילידיות שונות חזרה לצרפת.
מקור השם איליניווק מגיע משפת האנישינאבה ומשמעותו "דוברי השפה הפשוטה".
יחד עם זאת האיליניווק קראו לעצמם בשם "אינוקה" והם דיברו ניבים שונים של שפת מיאמי-אילינוי שהיא בת למשפחת השפות האלגונקיאניות.
במאה ה-17 סבלו האיליני משילוב של מחלות אירופאיות והתרחבות האירוקווי לשטח הימות הגדולות.
האירוקווי כבשו את השטחים על מנת למצוא שטחי ציד חדשים.
הם קיימו מסחר פרוות עם האירופאים וקיבלו עבורן אלכוהול, וטובין שונים.
לפי סיפור שתועד על ידי ההיסטוריון פרנסיס פרקמן, מלחמה נוראה נערכה כנגד האיליני בעקבות רצח משנת 1769 של אחד מראשי שבט האוטווה בשם פונטיאק על ידי בן לשבט פאוריה.
לפי הסיפור הפאוריאנים נמחקו לחלוטין במלחמה במקום שנקרא כיום פארק סטארבד רוק.
האגדה בוטלה על ידי ההיסטוריון הוארד פקהם ב-1947.
נהר אילינוי הוא יובל מרכזי של נהר המיסיסיפי במדינת אילינוי ואורכו כ-439 קילומטרים.
חלק ניכר ממקורות המים במרכז אילינוי מתנקזים לנהר.
הנהר היה בעל חשיבות רבה לילידים בצפון יבשת אמריקה ולסוחרים הצרפתים כנתיב התחבורה הימית המרכזי המקשר בין הימות הגדולות למיסיסיפי.
ההתיישבויות הצרפתיות לאורך הנהר היו ללב האזור המוכר כארץ אילינוי.
לאחר הקמת תעלת אילינוי ומישיגן ותעלת הנפין במאה ה-19 גברה חשיבות הנהר כנתיב מסחרי.
איליי רפאל רות' הוא תסריטאי, במאי, מפיק קולנוע ושחקן קולנוע יהודי-אמריקאי.
הוא ידוע בשל בימוי סרטי אימה בסגנון רטרו כדוגמה "קדחת הבקתה", שזכה להצלחה, "הוסטל" ו"הוסטל: חלק 2", שזכו אף הם לפופולריות בז'אנר הגור.
התפרסם גם בזכות תפקידו בתור "הדוב היהודי" דוני דונוביץ' בסרטו המצליח של קוונטין טרנטינו "ממזרים חסרי כבוד".
רות' נולד בעיר ניוטאוון שבמסצ'וסטס, בנם של הפסיכולוג ד"ר שלדון רות' ושל הציירת קורה רות'.
מלבד אנגלית, הוא מדבר צרפתית, איטלקית ורוסית.
החל לצלם סרטים בגיל שמונה לאחר שצפה בסרט "הנוסע השמיני" של רידלי סקוט, צילם למעלה מחמישים סרטים קצרים ביחד עם אחיו אדם וגייב.
לאחר שסיים את לימודיו בתיכון המקומי באזור מגוריו התקבל רות' ל"אוניברסיטת ניו יורק", שם סיים את לימודיו בהצטיינות.
השחקנית קמריאן מנהיים היא זו שסידרה לרות' את עבודתו הראשונה בתור חבר בצוות הפקת סדרת הדרמה "The Practice".
בתחילת דרכו עבד רות' עבור המפיק פרדריק זולו בו נפגש באקראי כשעוד היה סטודנט באוניברסיטה.
בתחילת דרכו כקולנוען בראשית שנות ה-90 ביים רות' סרט סטודנטים בשם "כלבי המסעדה" כהוקרה לסרטו הראשון של קוונטין טרנטינו "כלבי אשמורת".
הסרט היה מועמד לפרס אקדמיית הסטודנטים לסרטים.
בשנת 2003 ביים את סרטו העצמאי הראשון, סרט האימה "קדחת הבקתה".
את התסריט לסרט החל לכתוב ב-1995 עם שותפו לחדר רנדי פרלסטיין.
את התסריט לסרט כתב בהשראה לסיפור אמיתי על אדם עם בעיות בעורו עקב שתיית מים, אותו פגש רות' כשרכב בחוות סוסים ב-1991.
בסרט אף השתתף רות' בתפקידו המשני של ג'סטין "גרים", בחור עם כלב גדול בו נפגשים חמשת החברים.
בתחילה גרים לא מתקבל באהדה יתרה, אך לאחר שהוא מציע להם גראס, הוא מוזמן לשבת.
הסרט, אשר עלה לרות' מיליון וחצי דולרים, זכה לביקורות אוהדות להצלחה ולהצלחה קופתית נאה ביותר, עם הכנסה של למעלה מ-30 מיליון דולרים בבתי הקולנוע.
הסרט הפך את רות' לכוכב החדש של ז'אנר סרטי האימה.
ב-2004 הצהיר קוונטין טרנטינו ש"קדחת הבקתה" הוא הסרט החדש המועדף עליו, ועל רות' אמר כי הוא "העתיד של סרטי האימה".
סרטו השני של רות' היה "הוסטל", סרט אימה שביים והפיק בסיוע קוונטין טרנטינו.
בסרט השתמשו בלא פחות מ-150 גלונים של דם מלאכותי, כמות משולשת ממה שהשתמש בסרטו "קדחת הבקתה".
הסרט נעשה בהשראת סרטי הזוועה של הבמאי היפני מיאיקה טקאשי, שגם מופיע בסרט בתפקיד קצר.
הסרט זכה להצלחה ביקורתית וקופתית גדולה, כשסכום ההפקה נע בין 4 וחצי מיליון דולרים, וההכנסות בקופות הגיעו ללמעלה מ-80 מיליון.
הסרט אומנם זכה להצלחה ברחבי העולם, אך גם גרם למחלוקת לא פשוטה במערב אירופה, בעיקר בארצות סלובקיה וצ'כיה.
עוד לפני יציאת הסרט לאקרנים, קיבל רות' תלונות רבות מסלובקיה וצ'כיה, שבהן מתחוללת עלילת הסרט.
בכירים בסלובקיה לא אהבו את הדרך בה הוצגה ארצם בסרט, כמדינה לא מפותחת ולא מתורבתת.
הם חששו שהסרט יפגע במוניטין העסקי של ארצם, וכי תיירים לא ירצו לשהות בה, משום שיחשבו כי היא מסוכנת.
רות' הוזמן לסלובקיה על חשבונם של אותם גורמים כדי לראות במו עיניו כי המדינה רחוקה מלהיראות כפי שהיא מוצגת בסרט.
בהקרנה הראשונה של הסרט בסלובקיה, שני אמבולנסים הובהלו לבית קולנוע לאחר שכמה מהצופים לקו בסערת רגשות לנוכח הצפייה בסרט.
לאחר הבאז התקשורתי סביב הסרט ביקש רות' את סליחתו של נשיא איסלנד, אולפור רגנר גרימסון, לאחר שהראה את דמותו של האזרח האיסלנדי בסרט כשיכור וחולה סקס דרך דמותו של אולי.
רות' וטרנטינו הוציאו את סרט ההמשך "הוסטל: חלק 2" ב-2007. הסרט היה פחות מלהיב מקודמו, אך כיסה בקופות את הוצאותיו, שעמדו על למעלה מ-10 מיליון דולרים.
באותה שנה הופיע רות' לראשונה בסרט של קוונטין טרנטינו, "חסין מוות", בדמות משנית בשם דב.
בשנת 2009 הופיע רות' באחד מהתפקידים הראשיים בסרט המלחמה המצליח של חברו קוונטין טרנטינו "ממזרים חסרי כבוד".
רות', שלא מרבה להופיע בסרטים, למעט תפקידים קטנים בסרטיו שלו, לוהק לדמותו של סמל דוני דונוביץ'.
דונוביץ' הוא חייל יהודי המטיל אימה על החיילים הנאצים, שמכנים אותו "הדב היהודי".
הוא נוהג לחבוט למוות בראשם של קצינים גרמנים עם מחבט הבייסבול שלו.
לאחר ההצלחה העולמית שזכה לה בזכות תפקידו ב"ממזרים חסרי כבוד", עזר רות' להפיק את סרט האימה "גירוש השדים האחרון", והופיע בתפקיד משני בסרט האימה התלת־ממדי "פיראנה 3D".
בשנת 2015 ביים, הפיק וכתב את סרט הפשע "דפיקה בדלת" בכיכובו של קיאנו ריבס.
בשנת 2018 ביים את המותחן "משאלת מוות", מותחן נקמה בהשתתפות ברוס ויליס ואליזבת שו.
הסרט מהווה רימייק לסרט משנת 1974 בכיכובו של צ'ארלס ברונסון.
באותה השנה ביים את סרט הפנטזיה-גותי לכל המשפחה "הבית עם השעון המסתורי", בכיכובם של ג'ק בלאק וקייט בלאנשט.
הסרט, המבוסס על ספר באותו שם מאת ג'ון בלאיירס שיצא בשנת 1973, הוא סרטו הראשון של רות' שהוא לא מז'אנר האימה/סלאשר, והוא הניב הצלחה קופתית עם רווח של 131 מיליון דולר לעומת תקציב של 42 מיליון דולר.
רות' כתב וביים את הסרט בורדרלנדס שעלה למסכים בשנת 2024. הסרט המבוסס על משחק וידאו באותו שם, של חברת Gearbox.
באוקטובר 2023, רות', יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
לאורכה של המלחמה, רות' תומך באופן בלתי מסויג בישראל ומקפיד לשתף את הצד הישראלי ברשתות החברתיות שלו.
בנובמבר 2014 נישא רות' לשחקנית הצ'יליאנית לורנזה איזו בעיירת חוף בצ'ילה.
קדחת הבקתה (2003) – במאי, מפיק, תסריטאי, שחקן
סיפורים מהקרפר (2004) – שחקן
הוסטל (2005) – במאי, מפיק, תסריטאי, שחקן
ממזרים חסרי כבוד (2009) – שחקן
גירוש השדים האחרון (2010) – מפיק
אפטרשוק (2012) – מפיק, תסריטאי, שחקן
האיש בעל אגרופי הברזל (2012) – מפיק, תסריטאי, שחקן
גירוש השדים האחרון חלק 2 (2013) – מפיק
גיהנום בג'ונגל (2013) – במאי, מפיק ותסריטאי
דפיקה בדלת (2015) – במאי, מפיק ותסריטאי
קדחת הבקתה (2016) – מפיק ותסריטאי
הבית עם השעון המסתורי (2018) – במאי ושחקן
חג ההודיה (2023) – במאי, מפיק ותסריטאי
בורדרלנדס (2024) – במאי ותסריטאי
המלוק גרוב (2015-2013) – מפיק בפועל, במאי פרק הפיילוט
דרומית לגיהנום (2015) – מפיק, במאי פרק הפיילוט
איידול (אנ') (2023) – בתפקיד: אנדרו פינקלשטיין.
אלישע נלסון מאנינג הרביעי הוא שחקן פוטבול אמריקאי לשעבר, אשר שיחק בתפקיד הקוורטרבק של הניו יורק ג'איינטס מליגת הפוטבול הלאומית, ה-NFL.
הוא בנו של ארצ'י מאנינג – המפורסם בעיקר בזכות התקופה בה שיחק כקוורטרבק של הניו אורלינס סיינטס – ואחיו הצעיר של פייטון מאנינג, ששיחק בעבר בתפקיד הקוורטרבק, ונחשב בעיני רבים לאחד משחקני הפוטבול הגדולים בהיסטוריה.
מאנינג שיחק פוטבול מכללות בשביל הרבלס באול מיס (האוניברסיטה של מיסיסיפי), אותה אוניברסיטה בה שיחק אביו.
במהלך הקריירה באול מיס, מאנינג שבר או השווה 45 שיאים.
בדראפט של ה-NFL ב-2004, הסן דייגו צ'רג'רס בחרו במאנינג בבחירה הראשונה, אך בשל הצהרותיו שלא יהיה מוכן לשחק עבור הצ'רג'רס, מאנינג נשלח לג'איינטס בתמורה לפיליפ ריוורס, הבחירה הרביעית באותו הדראפט, ובתמורה לבחירות דראפט נוספות.
מאנינג נחשב לאחד השחקנים המצליחים בהיסטוריה של הג'איינטס.
הוא הוביל את קבוצתו לניצחונות בסופרבולים בשנים 2008 ו-2012, ובשני המשחקים זכה בתואר MVP של משחק הסופרבול.
כמו כן, הוא מחזיק במספר שיאים של הליגה בכלל ושל הג'איינטס בפרט.
ב-2011 הוא זרק 15 טאצ'דאונים ברבע הרביעי של משחקים וע"י כך שבר את השיא של ה-NFL שהוחזק לפני כן על ידי פייטון אחיו והקוורטרבק האגדי של הבולטימור קולטס, ג'וני יונייטס.
כמו כן, באותה עונה מאנינג צבר 4,933 יארדים, המספר הרב ביותר שנזרק אי פעם על ידי קוורטרבק של הג'איינטס.
איליי מאנינג נולד בניו אורלינס, לואיזיאנה לאוליביה ואלישע ארצ'בלד "ארצ'י" מאנינג III.
הוריו נפגשו במכללה בעונה השלישית של אביו כקוורטרבק של האול מיס רבלס.
הקריירה של אביו באול מיס הייתה מוצלחת והובילה לכך שקבעו את המהירות המותרת בקמפוס ל-18 מייל לשעה, שהיה מספר הג'רסי שלו בתקופה בה שיחק בשביל הרבלס.
אביו נבחר בבחירה השנייה בדראפט של ה-NFL ב-1971 על ידי הניו אורלינס סיינטס, ואם כי אחוז הניצחונות שלו היה הגרוע בהיסטוריה מבין קוורטרבקים ששיחקו כסטארטרים בלפחות מאה משחקים, רבים סוברים שהאשמה נופלת על הקבוצות הכושלות בהן שיחק.
יש אף מרחיקי לכת הטוענים שהוא הקוורטרבק הטוב ביותר בהיסטוריה שלא ניצח סופרבול.
מאנינג הוא הצעיר מבין שלושה אחים.
אחיו, פייטון וקופר, התעניינו בספורט מגיל צעיר ועקבו מקרוב אחר הקריירה של אביהם, בזמן שמאנינג נצמד לאימו והעדיף ללכת איתה לקניות מאשר לצפות במשחקי ספורט.
בסופו של דבר, כל השלושה שיחקו פוטבול ולכולם הייתה קריירה מוצלחת בתיכון איסידור ניומן.
פייטון ואיליי התקדמו משם לפוטבול מכללות ולבסוף ל-NFL.
קופר, הבכור מבין השלושה – ששיחק בתפקיד ווייד רסיבר, בניגוד לאחרים ששיחקו בתפקיד קוורטרבק – נאלץ לפרוש מפוטבול מיד לאחר שהתחיל לשחק במכללה בעקבות פציעה חמורה בעמוד השדרה.
אחיו פייטון, לעומת זאת, המשיך לשגשג באוניברסיטה של טנסי בדרכו לבחירה הראשונה בדראפט של ה-NFL ב-1998, בו נבחר על ידי האינדיאנפוליס קולטס.
בתקופה בה שיחק בשביל הקולטס, פייטון מאנינג שבר שיאים רבים, זכה בתארים יוקרתיים וביסס את עצמו כאחד משחקני הפוטבול הגדולים בהיסטוריה.
במרץ 2012, הקולטס שחררו אותו לאחר שלא שיחק עונה שלמה בגלל פציעה בצוואר, מה שהוביל לחתימת החוזה שלו עם הדנוור ברונקוס, שם הוא שיחק עד לעונת 2016 בה פרש.
ב-19 באפריל 2008, איליי מאנינג נישא לאבי מקגרו במקסיקו.
בתם היחידה, אווה פרנסס מאנינג, נולדה ב-21 במרץ 2012.
מאנינג בחר ללכת לאול מיס מחשש שהקריירה שלו תהייה צמודה מדי לשל אחיו פייטון – שבדיוק סיים קריירה מוצלחת אצל הטנסי וולנטירס – ובכך תפעיל עליו יותר מדי לחץ.
כמו כן, שוחח עם מאמנו בטנסי דייוויד קאטליף ונמסר לו כי מאמנו נבחר לאמן את הרבלס.
קאטליף עזר רבות לפייטון בטנסי, דבר שהקל על החלטתו של מאנינג ללכת לאול מיס.
הרבלס הציעו לתת למאנינג את המספר 18 שהיה שייך לאביו, שכאות כבוד אליו, נאסר לשימוש לכל אחד אחר.
מאנינג סירב להצעה ובחר לשחק במספר 10 שילווה אותו עד היום.
מאנינג לא שיחק בעונת 1999 בעיקר מאחר שקאטליף לא רצה לדחוף אותו מהר מדי למשחק.
בינואר - 2000, מאנינג נעצר על עבירת שתייה בפומבי.
בעקבות התקרית, קאטליף זימן את מאנינג לשיחה ושאל אותו אם הוא מעוניין להיות קוורטרבק גדול או אם הוא שם כדי לכייף ולשחק קצת פוטבול.
מאנינג השיב שהוא מעוניין להיות שחקן גדול ומאז השקיע מאמצים בהגשמת מטרה זו.
עונת 2001 הייתה העונה המלאה הראשונה בה מאנינג שיחק באול מיס, במהלכה שבר או השווה 17 שיאים.
בעקבות הישגיו המרשימים, הוא החל למשוך את תשומת לבן של קבוצות ב-NFL.
עונת 2002 לא הייתה מוצלחת כמו העונה הראשונה, ובכל זאת היה כמעט מובטח לו בחירה בסבב הראשון אם יירשם לדראפט של ה-NFL.
למרות זאת, מאנינג בחר להישאר לעונה נוספת באול מיס.
בעונת 2003, מאנינג הוביל את הרבלס – שלא נצחו יותר מתשעה משחקים כבר 13 שנה – למאזן של 3–10 ומסר ל-29 טאצ'דאונים לעומת רק 10 חטיפות.
מאנינג זכה בפרסים רבים בעקבות עונה זו, ביניהם פרס המאקסוול לשחקן הטוב באומה ופרס יד הזהב של ג'וני ינייטס.
כמו כן, הוא היה מועמד לפרס ההייזמן וסיים במקום שלישי בהצבעות לפרס.
במהלך הקריירה שלו באול מיס, מאנינג שבר או השווה 45 שיאים של האוניברסיטה, כשרבים מהם היו שייכים לאביו.
ב-2012, לאחר שמאנינג כבר ניצח את הסופרבול השני עם הג'איינטס, אול מיס החליפו את המהירות המותרת בקמפוס מ-18 ל-10 כאות כבוד למאנינג הצעיר.
מאנינג היה מועמד מוביל לבחירה הראשונה בדראפט של 2004 שהייתה שייכת לסן דייגו צ'רג'רס.
הוא ספג ביקורת קשה מכל הכיוונים כשהצהיר בפומבי שלא יהיה מוכן לשחק בשביל הצ'רג'רס אם ייבחר בידיהם.
הטענה הרווחת היא שארצ'י מאנינג הוא הגורם המרכזי להחלטה לא לשחק בשביל הצ'רג'רס, אך מאנינג התעקש פעם אחר פעם שהוא בעצמו החליט על כך ואביו רק תמך בו.
במקביל להצהרותיו של מאנינג שלא ישחק בשביל הצ'רג'רס, ארני אקורסי, שהיה אז הג'נרל מאנג'ר של הג'איינטס, החל לבחון את מאנינג מקרוב והתרשם מיכולותיו.
בדיווח שאקורסי רשם על מאנינג, הוא השווה אותו לג'ו מונטנה ולג'וני יונייטס, קוורטרבקים אגדיים שניצחו סופרבולים בשביל קבוצתם, והוסיף שיש לו סיכוי להיות טוב יותר מאחיו פייטון.
לאחר משא ומתן מפרך בין הג'איינטס לצ'רג'רס, הצ'רג'רס הסכימו לוותר עליו בתמורה לקוורטרבק פיליפ ריוורס, הבחירה הרביעית באותו הדראפט, בנוסף לשלוש בחירות דראפט נוספות.
מאנינג התחיל את העונה כשחקן ספסל לקוורטרבק קורט וורנר, שזכה בתואר MVP של הליגה ב-1999 כקוורטרבק של הסיינט לואיס ראמס.
הג'איינטס התחילו את העונה 4–5. במשחק העשירי נגד האטלנטה פלקונס, טום קופלין החליט לספסל את קורט וורנר לטובת מאנינג.
הציפיות ממאנינג כשנכנס לליגה היו גבוהות, בלשון המעטה, הן בגלל ייחוסו המכובד והן מפני שנבחר ראשון בדראפט.
למרות הקשיים שרוב שחקני הפוטבול חווים בעונתם הראשונה, התקשורת והאוהדים הלמו בו לאורך כל העונה.
במשחקו הראשון כסטארטר, מאנינג כמעט הוביל את הג'איינטס, האנדרדוגס, לניצחון על הפלקונס, אך לבסוף הם הפסידו 10–14. משם מאנינג הידרדר והגיע לשפל במשחקו הרביעי כסטארטר נגד הבולטימור רייבנס, בו סיים עם קוורטרבק רייטינג של 0.0, הנמוך ביותר.
למרות משחקו החלש, מאנינג זכה להערכה ממאמניו על כך שמיד לאחר המשחק פנה אליהם בניסיון לבנות תוכנית מנצחת למשחק הבא נגד הפיטסבורג סטילרס.
הוא שיחק היטב נגד הסטילרס והשלים כמעט 70% ממסירותיו, אך שוב הג'איינטס הפסידו הפסד צמוד של 30–33. את הניצחון הראשון שלו מאנינג השיג במשחק האחרון של העונה בניצחון 24–28 על הדאלאס קאובויס, בו מסר ל-3 טאצ'דאונים.
הג'איינטס סיימו את העונה במאזן שלילי של 6–10. למאנינג היו 95 השלמות מתוך 197 ניסיונות (48.2%), 1043 יארדים, 6 טאצ'דאונים לעומת 9 חטיפות וקוורטרבק רייטינג של 55.4. בסיום העונה, קורט וורנר בחר לבטל את החוזה שלו עם הג'איינטס, ובכך לא השאיר מקום לספק בנוגע לזהותו של הסטארטר בעונה הבאה.
עונת 2005 הייתה מוצלחת מהעונה הקודמת.
מאנינג הוביל את הג'איינטס ל-11 ניצחונות ולמקום ראשון ב-NFC East, ביתם של הג'איינטס.
במשחק השלישי נגד סן דייגו, אף שהפסיד, מאנינג הוכיח שביכולותו לשחק היטב תחת לחץ כשמסר ל-352 יארדים בעודו מוקף בקריאות בוז של האוהדים בגלל סירובו לשחק עבורם לפני הדראפט.
שבוע לאחר מכן הוא קבע שיא אישי כשזרק 4 טאצ'דאונים נגד הראמס.
במשחק השישי של העונה, מאנינג הוביל את קבוצתו לניצחון קאמבק נגד הדנוור ברונקוס.
העונה הסתיימה באכזבה לאחר שהג'איינטס הושפלו בסבב הראשון בפלייאוף כשהפסידו 0–23 במשחק נגד הקרוליינה פנת'רס – משחק בו מאנינג זרק 3 חטיפות.
הוא סיים את העונה במקום חמישי ביארדים עם 3,762 ומקום רביעי בטאצ'דאונים עם 24. עם זאת, מאנינג זרק 17 חטיפות, מקום שני הכי גרוע בליגה יחד עם שני קוורטרבקים נוספים.
משחקם הראשון של הג'איינטס היה נגד האינדיאנפוליס קולטס בהנהגת פייטון מאנינג.
הציפייה לקרב בין האחים יצרה מהומה תקשורתית וסערה בקרב האוהדים.
המשחק עמד בציפיות ומאנינג שיחק היטב, אך לא הצליח להוביל את קבוצתו לניצחון והג'איינטס הפסידו הפסד צמוד של 26-21. במשחק השני נגד הפילדלפיה איגלס, מאנינג הוביל את הג'איינטס לניצחון 24–30 לאחר פיגור של 17 נקודות ברבע הרביעי, בעודו מוסר ל-371 יארדים ו-3 טאצ'דאונים.
הג'איינטס התאוששו מהפסד של 30–42 לסיאטל סיהוקס במשחקם השלישי וניצחו בחמישה משחקים ברצף.
לאחר ההתחלה הטובה לעונה, הג'איינטס הפסידו 6 מתוך 8 המשחקים האחרונים וסיימו עם מאזן של 8-8, תוך שהם מתגנבים לפלייאוף.
הג'איינטס הפסידו שוב בסבב הראשון של הפלייאוף, הפעם לפילדלפיה איגלס.
בדומה ל-2005, מאנינג התקשה לשמור על עקביות במשך העונה, ולצד מספר הופעות מצוינות, כשל במשחקים אחרים.
עם סיום העונה, טיקי בארבר, הרנינג בק הראשי של הג'איינטס וכוכב בשיא הקריירה שלו, הכעיס רבים כשהודיע שהוא עומד לפרוש מהמשחק למרות עונה מוצלחת בה צבר 1,662 יארדים.
הציפיות מהג'איינטס לא היו גבוהות בפתיחת עונת 2007. אוהדים ואנשי תקשורת רבים קראו לשחרר את מאנינג ולפטר את טום קופלין.
לא עזרה החלטתו הפתאומית של ברבר לעזוב את הקבוצה והעובדה שמייקל סטרייהן, הכוכב הגדול של ההגנה והמנהיג הבלתי מעורער של הקבוצה, לא היה בטוח אם ברצונו לשחק.
האש התלקחה כשטיקי ברבר תקף את יכולות ההנהגה של מאנינג בראיון וטען שנאומיו של מאנינג לפני משחק הם כמעט קומיים.
מאנינג הפתיע רבים כשבחר להגיב על הצהרותיו של ברבר על ידי כך שתקף בחזרה את יכולות ההנהגה שלו.
הספקות המשיכו לרדוף את הג'איינטס כשהפסידו בשני המשחקים הראשונים של העונה במהלכם ההגנה אפשרה ליריבות לצבור 80 נקודות.
עם זאת, מאנינג הרשים רבים כשהמשיך לשחק למרות פציעה בכתף שספג במשחק הראשון נגד הדאלאס קאובויס.
לאחר ההתחלה הכושלת, העונה התהפכה כשהג'איינטס ניצחו בשישה משחקים ברצף.
הג'איינטס נכנסו לשבוע מנוחה (Bye week) עם מאזן מבטיח של 2–6, אך סיימו את העונה באופן בלתי מאוזן כשהפסידו 4 מתוך שמונת המשחקים הנותרים.
במשחק ה-11, מאנינג זרק 4 חטיפות בהפסד נגד המינסוטה וייקינגס ושלושה מהם הוחזרו לטאצ'דאונים.
במשחק האחרון נגד הניו אינגלנד פטריוטס, שלא הפסידו אף משחק עד לנקודה זו, קופלין החליט לשחק את הסטארטרים אף על פי שהג'איינטס כבר הבטיחו לעצמם מקום בפלייאוף.
אף על פי שהפסידו, הג'איינטס יצאו מהמשחק עם ביטחון עצמי מרומם כיוון שהפסידו בהפרש קטן של שלוש נקודות לקבוצה שנחשבה בעיני רבים לטובה בהיסטוריה.
לצד זה, למאנינג היה משחק מצוין בו זרק 4 טאצ'דאונים.
מאנינג סיים את העונה הרגילה מקום ראשון בליגה עם 20 חטיפות בעונה לא מאוזנת בה שוב התקשה לשמור על עקביות.
במשחקם הראשון בפלייאוף, מאנינג הוביל את הג'איינטס לניצחון של 14–24 נגד הטמפה ביי בקאנירס.
מאנינג השלים כ-74% ממסירותיו עם שני טאצ'דאונים, וחשוב מכך, לא זרק אף חטיפה.
הג'איינטס ניצחו שוב במשחק הבא נגד הדאלאס קאוובויס שהיו פייבוריטים גדולים לנצח.
המשחק הוכרע כשטוני רומו, הקוורטרבק של הקאובויס, זרק חטיפה ברגע האחרון ובכך הג'איינטס ניצחו 17–21. במשחק זה, מאנינג שוב זרק 2 טאצ'דאונים לעומת 0 חטיפות.
בחצי הגמר, הג'איינטס שיחקו נגד הגרין ביי פאקרס בהנהגת הקוורטרבק המפורסם, ברט פארב.
הג'איינטס שוב היו האנדרדוגס במשחק בו ירד שלג עז שלדעת רבים העניק יתרון לפאקרס כיוון שהיו רגילים לשחק בתנאים אלה.
למרות תנאי מזג האוויר הלא נוחים, מאנינג זרק את הכדור 40 פעם ושוב לא נחטף.
הג'איינטס ניצחו באובר-טיים לאחר שקורי וובסטר השיג חטיפה נגד ברט פארב, ולורנס טיינס בעט את הבעיטה המנצחת לאחר שפיספס שתיים מוקדם יותר במשחק.
הניו אינגלנד פטריוטס בהנהגת טום בריידי וביל בליצ'יק חיכו לג'איינטס בקצה השני של סופרבול XLII.
הג'איינטס, בדומה למשחקים הקודמים, הגיעו למשחק כאנדרדוגס.
המשחק היה שונה מהמשחק האחרון של העונה בכך שההגנה הייתה דומיננטית בהרבה מההתקפה בשתי הקבוצות.
ההגנה של הג'איינטס השיגה 4 סאקס על טום בריידי והגבילה אותו לטאצ'דאון אחד לאחר ששבר את השיא של הליגה עם 50 בעונה הרגילה.
הקבוצות נכנסו לרבע הרביעי כשהפטריוטס מובילים 3–7. בתחילת הרבע הרביעי, מאנינג הוביל את הג'איינטס ליתרון 7–10 במסירת טאצ'דאון לדייוויד טיירי.
מאוחר יותר ברבע, טום בריידי החזיר את קבוצתו ליתרון 10–14 על ידי כך שזרק מסירת טאצ'דאון לרנדי מוס והותיר 2:42 דקות למשחק.
הג'איינטס היו חייבים להשיג טאצ'דאון על מנת לנצח במשחק, ומאנינג הצליח לקדם את הג'איינטס 27 יארדים לפני שנעמדו מול דאון שלישי והיו מוכרחים להשיג חמישה יארדים על מנת לשמור על סיכויים לנצח.
המצב היה נראה עגום כשמאנינג הוקף בשחקני פטריוטס עם הכדור בידו, אך ניצל כשמאנינג הצליח להתחמק מהם באופן ניסי ושיגר את הכדור לדייוויד טיירי שביצע תפיסה מרשימה בעזרת קסדתו.
המהלך נרשם כאחד המהלכים הגדולים בהיסטוריה של הסופרבול.
מאנינג הוביל את הג'איינטס ליתרון 14–17 במסירת טאצ'דאון לפלקסיקו בוריס עם 33:35 דקות נותרות במשחק.
הפטריוטס לא עשו דבר עם הזמן שנותר ובכך הג'איינטס ניצחו.
במשחק זה, מאנינג זכה בתואר ה-MVP ומחק ספקות של רבים בנוגע להתאמתו לליגה.
ב-2008 הג'איינטס ניצחו 10 מתוך 11 המשחקים הראשונים של העונה, ולמרות הפסד מפתיע לקליבלנד בראונס במשחק החמישי, היו מהפייבוריטים להגיע לסופרבול.
משחקו החזק של מאנינג, שזכה בתואר שחקן ה-NFC של החודש לחודש נובמבר, היה גורם מרכזי לכך.
ב-28 בנובמבר, פלאקסיקו בוריס, הרסיבר שתפס את הטאצ'דאון המנצח בסופרבול XLII, ירה לעצמו בשוגג ברגל והושעה משארית המשחקים של העונה.
התקרית השפיעה קשות על הקבוצה שהפסידה שלושה מתוך ארבעת המשחקים האחרונים של העונה.
הג'איינטס סיימו את העונה במאזן מצוין של 4–12, מספיק כדי לשמר את הדירוג הראשון ב-NFC.
כמו כן, מאנינג השלים את העונה הסטטיסטית המוצלחת ביותר שלו עד אותה נקודה ומסר ל-21 טאצ'דאונים לעומת רק 10 חטיפות ונבחר לשחק בפרו-בול.
אף על פי כן, הג'איינטס הפסידו שוב לאיגלס במשחקם הראשון בפלייאוף והעונה הסתיימה באכזבה.
ב-2009 מאנינג הוביל את קבוצתו פעם נוספת להתחלה מצוינת, בה הג'איינטס ניצחו בחמשת המשחקים הראשונים של העונה.
במשחק הרביעי, נגד הקנזס סיטי צ'יפס, מאנינג נפצע בעקבו ונשאר לעוד מהלך אחד, בו מסר מסירת טאצ'דאון של 54 יארדים להאקים ניקס, רסיבר מבטיח שנבחר בסבב הראשון של הדראפט.
על אף הפציעה, מאנינג שיחק במשחק הבא נגד האוקלנד ריידרס ומסר לקוורטרבק רייטינג מושלם, הישג נדיר ביותר.
ההגנה, שהייתה מקום ראשון בליגה עד לאותה נקודה, התפרקה במחצית השנייה של העונה, והג'איינטס הפסידו בשמונה מתוך אחד-עשר המשחקים הנותרים ופיספסו את הפלייאוף לראשונה מאז עונת 2004. משחקו של מאנינג היה מנקודות האור הבודדות עבור הג'איינטס בסיום העונה לאחר שלראשונה בקריירה שלו מסר ללמעלה מ-4000 יארדים ול-27 טאצ'דאונים.
במשחק הראשון של הקדם-עונה נגד הניו יורק ג'טס, מאנינג הבהיל רבים כאשר מצחו התמלא בדם לאחר שברנדון ג'ייקובס, הרנינגבק של הג'איינטס, התנגש בו מאחור.
הפציעה לא הייתה רצינית ומאנינג חזר לשחק שבועיים לאחר מכן.
באותו משחק, ויקטור קרוז, רסיבר שלא נבחר בדראפט ונלקח מאוחר יותר על ידי הג'איינטס, משך את תשומת לבם של רבים כשצבר 145 יארדים ו-3 טאצ'דאונים.
העונה נפתחה בניצחון מרושל של הג'איינטס על הקרוליינה פנת'רס בו מאנינג מסר ל-3 טאצ'דאונים לצד 3 חטיפות.
המשחק הבא היה נגד האינדאנפוליס קולטס והפעם השנייה בקריירה בה שיחק נגד אחיו פייטון.
הג'איינטס הפסידו הפסד משפיל של 14–38 ומאנינג מסר רק ל-17 יארדים במחצית הראשונה ואיבד את הכדור שלוש פעמים, בזמן שאחיו שיחק מצוין ומסר ל-3 טאצ'דאונים.
העונה המשיכה להיות מלאה בעליות וירידות.
לאחר הפסד 10–29 לטנסי טייטנס, הג'איינטס ניצחו בחמישה משחקים ברציפות, אך לאחר מכן הפסידו שני משחקים ברצף בתוך ה-NFC מזרח לקאובויס ולאיגלס.
במשחק הבא מאנינג הוביל את קבוצתו לניצחון קאמבק נגד הג'קסונוויל ג'אגוארס ושבוע לאחר מכן הג'איינטס הביסו את הוושינגטון רדסקינס 7-31.
המשחק הבא היה משחק קריטי נגד הפילדלפיה איגלס ונראה בשליטתם של הג'איינטס עד הרבע הרביעי, בו הובילו 10–31. אך ההגנה של הג'איינטס התפרקה והאילגס השיגו 28 נקודות ברבע הרביעי וסגרו קאמבק היסטורי.
הג'איינטס יכלו להבטיח לעצמם מקום בפלייאוף אם היו מנצחים במשחק הבא נגד הגרין ביי פאקרס, אך הם ספגו הפסד משפיל של 17–45, משחק בו מאנינג זרק 4 חטיפות.
לג'איינטס היה עוד סיכוי קלוש להיכנס לפלייאוף בתנאי שינצחו את הוושינגטון רדסקינס והפאקרס יפסידו במקביל לברס.
אך לבסוף, הפאקרס ניצחו והג'איינטס פיספסו את הפלייאוף עונה שנייה ברציפות.
בדומה לשאר הקבוצה, מאנינג שיחק באופן לא מאוזן במשך העונה.
הוא מסר ל-31 טאצ'דאונים, מקום שלישי בהיסטוריה של הג'איינטס, אך עם זאת, סיים מקום ראשון בליגה עם 25 חטיפות וספג ביקורות רבות על כך.
לפני העונה מאנינג יצר מהומה תקשורתית כשענה בחיוב לשאלה האם הוא שייך לאליטה כקוורטרבק ב-NFL והאם הוא ברמה של טום בריידי.
תשובתו הייתה שנויה במחלוקת, בעיקר משום שזרק 25 חטיפות בעונה הקודמת ומשום שנכשל להוביל את קבוצתו לפלייאוף שנתיים ברציפות.
הציפיות מהג'איינטס לא היו גבוהות לעונת 2011. לפני העונה, סטיב סמית' וקווין בוס, שניים מהשחקנים החביבים על מאנינג, חתמו על חוזים עם הפילדלפיה איגלס והאוקלנד ריידרס והסעירו רבים מן האוהדים שהתקשו להאמין שהג'איינטס יצליחו למצוא תחליפים באותה רמה.
כמו כן ההגנה של הג'איינטס התמלאה בפציעות, דבר שרק העצים את דיכדוך האוהדים.
הציפיות לא עלו כשהג'איינטס הפסידו לוושינגטון רדסקינס במשחק הפותח של העונה.
אך הקבוצה התאוששה מההפסד וניצחה שלושה משחקים ברציפות, ביניהם ניצחון על האיגלס – שהיו פייבוריטים גדולים לנצח ב-NFC מזרח לפני העונה – וניצחון קאמבק מרשים נגד האריזונה קרדינלס.
במשחק נגד האיגלס, מאנינג מסר ל-4 טאצ'דאונים, ובעקבות ההופעה המרשימה, זכה בתואר שחקן ההתקפה של ה-NFC לשבוע ההוא.
כמו כן, הג'איינטס מצאו פתרון לעזיבתו של סטיב סמית' כשויקטור קרוז הוכיח שנית את יכולותיו ושיחק את אחת העונות המוצלחות ביותר של רסיברים בהיסטוריה של הג'איינטס.
הרצף של הניצחונות נשבר כשהג'איינטס הפסידו הפסד מביך לסיאטל סיהוקס.
הג'איינטס חזרו לעצמם וניצחו בשלושה משחקי קאמבק מרשימים, כאשר הבולט ביניהם היה ניצחון 20–24 על הניו אינגלנד פטריוטס, אותה קבוצה שהפסידה לג'איינטס בסופרבול 42.
בסוף המחצית הראשונה של העונה, הג'איינטס שוב מצאו את עצמם במאזן 2–6, אך נאלצו לשחק נגד כמה מן הקבוצות הטובות בליגה במחצית השנייה, ביניהן הסן פרנסיסקו פורטי ניינרס, הניו אורלינס סיינטס והגרין ביי פאקרס – קבוצה שלא הפסידה אף משחק עד לאותה נקודה.
הג'איינטס הפסידו ארבעה משחקים ברציפות ושוב נמצאו בסכנה לפספס את הפלייאוף.
העונה ניצלה בעוד ניצחון קאמבק מרשים, הפעם נגד הדאלאס קאובויס, שהותיר את הג'איינטס במירוץ לנצח ב-NFC מזרח.
אך שוב הג'איינטס אכזבו במשחק בו היו פייבוריטים גדולים לנצח נגד הוושינגטון רדסקינס והפסידו הפסד משפיל של 10–23. אך הג'איינטס התאוששו וניצחו במשחק הבא נגד הניו יורק ג'טס, משחק שרבים כינו "הקרב על ניו יורק".
במשחק הבא, הג'איינטס שוב פגשו את הקאובויס במשחק שישים קץ לעונתה של הקבוצה המפסידה, בזמן שהקבוצה המנצחת נכנסת לפלייאוף.
הג'איינטס ניצחו במשחק 14–31 בקלות מפתיעה וניצחו ב-NFC מזרח עם מאזן 7–9.
מאנינג סיים את העונה הרגילה עם 359 השלמות מתוך 589 ניסיונות ומסר ל-4,933 יארדים, 29 טאצ'דאונים לעומת 16 חטיפות.
מספר הניסיונות, ההשלמות והיארדים היו הרבים ביותר בהיסטוריה של הג'איינטס.
במהלך העונה, מאנינג הוכיח שוב ושוב את יכולותיו להוביל את קבוצתו מפיגורים ברבע הרביעי ושבר את השיא של הליגה כשמסר ל-15 טאצ'דאונים ברבע הרביעי של משחקים.
בעקבות העונה המוצלחת, מאנינג נבחר פעם שנייה לפרו בול.
הג'איינטס הביסו את אטלנטה פלקונס 2–24 בסבב הראשון של הפלייאוף במשחק בו ההגנה של הג'איינטס לא איפשרה להתקפה של הפאלקונס להשיג נקודות (הפאלקונס השיגו את שתי הנקודות היחידות כתוצאה מסייפטי של ההגנה).
במשחק הבא הג'איינטס ניצחו 20–37 את הפאקרס שהיו בעלי המאזן הגבוה ביותר בליגה והפייבוריטים להגיע לסופרבול.
זה היה השבוע השלישי ברציפות בו מאנינג מסר לשלושה טאצ'דאונים.
כתוצאה מניצחון זה, הג'איינטס העפילו לחצי הגמר נגד הסן פרנסיסקו פורטי ניינרס.
חצי הגמר היה משחק בוצי וגשום וקו ההתקפה של הג'איינטס התקשו לשמור על מאנינג ואיפשרו להגנה הקטלנית של הפורטי ניינרס להשיג 6 סאקס על מאנינג.
עם כל זה, מאנינג שמר על הכדור ולא זרק חטיפה אחת במשך כל המשחק.
הג'איינטס ניצחו במשחק בהארכה 17–20, ומאנינג זכה להערכה רבה על כך ששמר על קור רוח למרות כל המכות שספג במהלך המשחק.
הג'איינטס שוב מצאו את עצמם משחקים נגד הניו אינגלנד פטריוטס בסופרבול.
בדומה לסופרבול XLII, הג'איינטס נחשבו לאנדרדוגס אך הפעם לא באופן קיצוני, בעיקר משום שבעיני רבים מאנינג התקרב יותר ויותר לרמת משחקו של טום בריידי.
המשחק היה הסופרבול הראשון בהיסטוריה בו שיחקו שני קוורטרבקים בעלי תואר MVP של סופרבול.
מאנינג פתח את המשחק עם 9 השלמות רצופות ובכך קבע שיא למספר השלמות רצופות בתחילת משחק בסופרבול.
הג'איינטס הובילו 0–9 ברבע הראשון לאחר מסירת טאצ'דאון של מאנינג לוויקטור קרוז ולאחר שג'סטין טאק, הדיפנסיב אנד של הג'איינטס, כפה סייפטי על טום בריידי.
אך הפטריוטס השיגו 17 נקודות ללא מענה מהג'איינטס, והג'איינטס פיגרו 9–17 ברבע השלישי.
מאנינג הוביל את הג'איינטס לשתי בעיטות שדה ובכך צמצם את הפיגור ל-15–17. והג'איינטס מצאו את עצמם פעם נוספת בפיגור ברבע הרביעי, דבר שהפך אצלם לשיגרה בעונה זו.
מאנינג קיבל את הכדור עם 3:46 דקות נותרות במשחק.
במהלך הראשון של הדרייב, מאנינג מסר מסירה מושלמת למריו מאנינגהם של 38 יארדים.
מאנינגהאם ביצע תפיסה מצוינת בעודו שומר על רגליו בתוך המגרש.
מהלך זה הושווה לתפיסתו של דייוויד טיירי בסופרבול XLII, בעיקר בגלל הרגע הקריטי בו מאנינהם ביצע את התפיסה.
עם 1:04 דקות נותרות במשחק, הג'איינטס היו במרחק 6 יארדים מהאנד זון והיו זקוקים לבעיטת שדה בלבד על מנת לנצח במשחק.
ביל בליצ'יק, המאמן של הפטריוטס, ציווה על ההגנה שלו לאפשר לג'איינטס להשיג טאצ'דאון על מנת להעניק זמן לטום בריידי לנצח במשחק.
אף על פי שמאנינג פקד על אחמד בראדשו, הרנינג בק של הג'איינטס, לעצור לפני האנד זון, בראדשו התקשה למלא את המשימה ונפל לתוך האנד זון לטאצ'דאון.
בריידי לא הצליח לנצל את 57 השניות שנותרו לו, והמשחק הסתיים בניצחון 17–21 של הג'איינטס לאחר שטום בריידי לא הצליח להשלים מסירת הייל מרי ששיגר לאנד זון עם 5 שניות נותרות במשחק.
מאנינג זכה שוב בתואר MVP של משחק הסופרבול, ויותר ויותר אנשים החלו לאמץ את הצהרותיו לפני העונה שהוא שייך לאליטה של הקוורטרבקים ב-NFL.
בפלייאוף מאנינג השלים 65% ממסירותיו ל-9 טאצ'דאונים לעומת רק חטיפה אחת ושבר שיא בפלייאוף כשמסר ל-1,219 יארדים.
מאנינג שייך לחמשת הקוורטרבקים היחידים בהיסטוריה שניצחו יותר מ-MVP אחד בסופרבולים, רשימה שכוללת גם את ג'ו מונטנה, ברט סטאר, טרי בראדשו וטום בריידי.
כמו כן, בעונה זו מאנינג השווה את השיא של אחיו פייטון עם 7 קאמבקים ברבע הרביעי של משחקים.
מאנינג שיחק היטב במחצית הראשונה של העונה והוביל את הג'איינטס בפעם השישית בקריירה המקצועית שלו למאזן 2–6. אך לאחר ניצחון קאמבק מרהיב של 23–27 נגד הוושינגטון רדסקינס בשבוע השביעי, מאנינג חווה רצף משפיל של ארבעה משחקים בהם לא מסר לאף טאצ'דאון.
בעקבות זאת, היו שקבעו כי הוא סבל מ-"זרוע מותשת".
המחצית השנייה של העונה הייתה מלאה בעליות ומורדות, והג'איינטס סיימו את העונה עם מאזן 7–9, לא מספיק כדי להיכנס לפלייאוף.
על אף שהעונה הייתה מאכזבת, מאנינג הציג מספר הופעות מרשימות במהלכה.
הוא קבע שיאים אישיים כשמסר ל-510 יארדים במשחק השני של העונה וכשמסר ל-5 טאצ'דאונים במשחק האחרון נגד הפילדלפיה איגלס.
עם זאת, מאנינג לא הצליח להשלים 60% ממסירותיו בפעם הראשונה מאז עונת 2008 ומסר לפחות מ-4,000 יארד בפעם הראשונה מאז עונת 2009. מאנינג סיים את העונה עם 321 השלמות מתוך 536 ניסיונות, 3948 יארדים, 26 טאצ'דאונים לעומת 15 חטיפות ונבחר לשחק בפרו-בול בעונה השנייה ברציפות, אך בפעם זו כממלא מקום.
אִילֵיין שֹׁווֹלְטֶר (קרי "שׁוֹ-ווֹלְטֶר"; באנגלית: Elaine Showalter; נולדה ב-21 בינואר 1941) היא מבקרת ספרות יהודייה-אמריקאית, חוקרת פמיניסטית בנושאים תרבותיים וחברתיים.
היא שפיתחה את רעיון הגינוקריטיציזם בחקר הספרות והייתה אחת ממייסדות ביקורת ספרות פמיניסטית באקדמיה בארצות הברית.
שוולטר עסקה בתחומי מחקר אקדמיים, ערכה וכתבה ספרי עיון רבים ומאמרים במגוון נושאים, מביקורת ספרות פמיניסטית ועד לנושאי תרבות פופולרית, כגון אופנה וידוענות.
שוולטר נולדה ב-1941, בקיימברידג' מסצ'וסטס.
בתו של פיל קוטלר, סוחר צמר, וויולט רוטנברג-קוטלר עקרת בית.
אביה נולד בקייב ולא סיים את לימודיו בבית ספר היסודי, אמה הייתה עקרת בית שסיימה את לימודי התיכון.
שוולטר נחשפה ונמשכה לפמיניזם בעקבות חוסר שביעות הרצון של אמה מחייה.
היא נישאה לאינגליש שוולטר, פרופסור לספרות צרפתית ב-8 ביוני 1963 (הוריה התכחשו לה מכיוון שבעלה לא היה יהודי והם לא אהבו את שאיפותיה האקדמיות).
יש להם שני ילדים – ווינקה שוולטר לה-פלר כותבת נאומים מקצועית, שצורפה לסגל הבית הלבן בתקופת הנשיא ביל קלינטון, ומייקל שוולטר , שחקן וקומיקאי.
שוולטר סיימה בשנת 1962 לימודי תואר ראשון במכללת ברין מאר.
ב-1864 קיבלה תואר שני ב-1964 מאוניברסיטת ברנדייס ובשנת 1970 תואר דוקטור מאוניברסיטת קליפורניה בדייוויס.
ביולי 1965 נולדה בתה ווינקה ולאחר הלידה בני הזוג שוולטר עקרו לפרינסטון לאחר שאינגליש שוולטר קיבל שם מישרה.
איליין שוולטר לא התקבלה לעבודה באוניברסיטת פרינסטון מכיוון שאז נשים לא התקבלו לעבודה שם.
היא השיגה משרה חלקית במכללת דאגלס בניו ג'רזי (שיועדה אז לנשים ונסמכה על אוניברסיטת ראטגרס), שם פיתחה קורסים ללימודי נשים ושם החלה בעריכה ובכתיבה של מאמרים לספרים וכתבי עת על ספרות נשים.
בשנות השישים המאוחרות הפכה לפעילה בתנועת נשים וכיהנה כנשיאת סניף פרינסטון של "ארגון נשים לאומי (NOW)" בשנת 1969. מעורבותה בארגון זה הביאה אותה לניו-יורק ושם פגשה נשים מנהיגות של התנועה הפמיניסטית, בעיקר יצרה קשר עם הפעילה הרדיקלית קייט מילט ועם ההיסטוריונית לינדה נוכלין.
נושא תזת הדוקטורט שלה היה "מוסר כפול גורלי: ביקורתיות ביחס לנשים סופרות באנגליה בשנים 1845–1880" (The Double Critical Standard: Crititicism of Women Writers in England 1845–1880).
התזה היוותה בסיס לספרהּ הראשון שעסק בסופרות אנגליות.
זהו מחקר חלוצי שבו הקימה מסגרת משמעותית ראשונה לניתוח ספרות שנוצרה בידי נשים.
לאחר קבלת תואר הדוקטור מונתה למרצה במחלקה לאנגלית.
ב-1974 הועלתה לדרגת פרופסור חבר.
היא זכתה במספר רב של פרסים על מחקריה, בהם מלגת גוגנהיים (1977-78) ומלגת רוקפלר למדעי הרוח (1981-82).
שוולטר כיהנה בעבר כנשיאת האגודה לשפות מודרניות.
ב-2011 התקבלה כעמיתה באגודה המלכותית הבריטית לספרות.
ב-1984 הצטרפה לסגל אוניברסיטת פרינסטון במעמד של פרופסור לספרות אנגלית.
ב-2003 יצאה לפרישה מוקדמת ומאז שוולאטר מופיעה רבות בתקשורת כפרשנית לתופעות תרבותיות וחברתיות.
שוולטר ידועה במחקריה החלוציים בנושאי ספרות פמיניסטית שעסקו בספרות ויקטוריאנית מהמאה ה-19. היא מנתחת באופן פרובוקטיבי את הדיכוי של נשים בהיסטוריה בספרות הפסיכיאטריה.
העבודה החדשנית שלה בתחום עוסקת בטירוף ובהיסטריה בספרות במיוחד בכתיבה של נשים ובתיאור של דמויות נשיות.
במהלך פרסום מחקריה החלה לבסס לעצמה שוולטר מוניטין כחוקרת ספרות פמיניסטית.
בעבודותיה היא מנסה להנכיח את קיומה של מסורת נשים בספרות כדי לאתגר את ההגמוניה של הקאנון הספרותי הנשלט על ידי גברים.